title: Komisijas Īstenošanas regula (ES) 2020/1797 (2020. gada 30. novembris) par atļauju no Escherichia coli KCCM 80159 iegūtu L-valīnu izmantot par barības piedevu visu sugu dzīvniekiem (Dokuments attiecas uz EEZ)

text:
                  1.12.2020

                  LV

                  Eiropas Savienības Oficiālais Vēstnesis

                  L 402/36

         KOMISIJAS ĪSTENOŠANAS REGULA (ES) 2020/1797
         (2020. gada 30. novembris)
         par atļauju no Escherichia coli KCCM 80159 iegūtu L-valīnu izmantot par barības piedevu visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.

                     (2)

                     Saskaņā ar Regulas (EK) Nr. 1831/2003 7. pantu ir iesniegts pieteikums uz atļauju izmantot L-valīnu. Pieteikumam ir pievienotas minētās regulas 7. panta 3. punktā prasītās ziņas un dokumenti.

                     (3)

                     Pieteikums attiecas uz atļauju no Escherichia coli KCCM 80159 iegūtu L-valīnu izmantot par barības piedevu visu sugu dzīvniekiem, kuru paredzēts klasificēt piedevu kategorijas “uzturfizioloģiskās piedevas” funkcionālajā grupā “aminoskābes, to sāļi un analogi”.

                     (4)

                     Eiropas Pārtikas nekaitīguma iestāde (“Iestāde”) savā 2020. gada 18. marta atzinumā (2) secinājusi, ka ar piedāvātajiem lietošanas nosacījumiem L-valīns, kas iegūts no Escherichia coli KCCM 80159 iegūts un atbilstošā daudzumā pievienots barībai, nelabvēlīgi neietekmē ne dzīvnieku veselību, ne cilvēka veselību, ne vidi. Iestāde turklāt secinājusi, ka minētā piedeva uzskatāma par iedarbīgu neaizstājamās aminoskābes L-valīna avotu dzīvnieku barībā un ka, lai piedeva būtu iedarbīga atgremotājiem, tā būtu jāpasargā no noārdīšanās spureklī. Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificējusi ar Regulu (EK) Nr. 1831/2003 izveidotās references laboratorijas iesniegtos ziņojumus par barībā esošās barības piedevas analīzes metodi.

                     (5)

                     No Escherichia coli KCCM 80159 iegūta L-valīna novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo vielu būtu jāatļauj izmantot tā, kā norādīts šīs regulas pielikumā.

                     (6)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pielikumā specificēto vielu, kas pieder pie piedevu kategorijas “uzturfizioloģiskās piedevas” un funkcionālās grupas “aminoskābes, to sāļi un analogi”, ir atļauts izmantot par dzīvnieku barības piedevu, ievērojot minētajā pielikumā noteiktos nosacījumus.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 30. novembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  EFSA Journal 2020;18(4):6074.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        mg uz kg kompleksās barības ar mitruma saturu 12 %

                           Kategorija: uzturfizioloģiskās piedevas. Funkcionālā grupa: aminoskābes, to sāļi un analogi

                        3c370

                        -

                        L-valīns

                           Piedevas sastāvs

                        Pulveris, kurā ir vismaz 98 % L-valīna (sausnā) un ūdens saturs nepārsniedz 1,5 %.

                        Visas sugas

                        -

                                    1.

                                    L-valīnu drīkst laist tirgū un izmantot par barības piedevu preparāta veidā.

                                    2.

                                    Piedevas un premiksa lietošanas norādījumos norāda glabāšanas apstākļus un noturību pret termisku apstrādi.

                                    3.

                                    Uz piedevas un premiksa etiķetes ir šāda norāde: “Pievienojot L-valīnu, jāņem vērā visas neaizvietojamās un nosacīti neaizvietojamās aminoskābes, lai nepieļautu nesabalansētību.”

                        21.12.2030.

                           Aktīvās vielas raksturojums

                        No Escherichia coli KCCM 80159 iegūts L-valīns ((2S)-2-amino-3-metilbutānskābe)
                        Ķīmiskā formula: C5H11NO2

                           CAS numurs: 72-18-4

                           Analītiskā metode
                            (1)

                        L-valīna noteikšanai barības piedevā:

                                    —

                                       Food Chemical Codex “L-valine monograph” (Pārtikas ķīmisko vielu kodeksa monogrāfija par L-valīnu)

                              Valīna kvantitatīvai noteikšanai barības piedevā:

                                    —

                                    jonapmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS)

                              Valīna kvantitatīvai noteikšanai premiksos, barības sastāvdaļās un barības maisījumos:

                                    —

                                    jonapmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS) – Komisijas Regula (EK) Nr. 152/2009  (2) (III pielikuma F daļa)

               (1)  Sīkāka informācija par analītiskajām metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.

               (2)  Komisijas Regula (EK) Nr. 152/2009 (2009. gada 27. janvāris), ar ko nosaka paraugu ņemšanas un analīzes metodes barības oficiālajai kontrolei (OV L 54, 26.2.2009., 1. lpp.).


title: Komisijas Īstenošanas regula (ES) 2020/1799 (2020. gada 30. novembris) par atļauju no Komagataella phaffii CGMCC 12056 iegūtas 6-fitāzes preparātu izmantot par barības piedevu dējējvistām uz citiem dējējputniem (atļaujas turētājs Andrés Pintaluba S.A) (Dokuments attiecas uz EEZ)

text:
                  1.12.2020

                  LV

                  Eiropas Savienības Oficiālais Vēstnesis

                  L 402/43

         KOMISIJAS ĪSTENOŠANAS REGULA (ES) 2020/1799
         (2020. gada 30. novembris)
         par atļauju no Komagataella phaffii CGMCC 12056 iegūtas 6-fitāzes preparātu izmantot par barības piedevu dējējvistām uz citiem dējējputniem (atļaujas turētājs Andrés Pintaluba S.A)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.

                     (2)

                     Saskaņā ar Regulas (EK) Nr. 1831/2003 7. pantu ir iesniegts pieteikums uz atļauju izmantot 6-fitāzes preparātu. Minētajam pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (3)

                     Pieteikums attiecas uz atļauju no Komagataella phaffii CGMCC 12056 iegūtas 6-fitāzes preparātu izmantot par barības piedevu dējējvistām un citiem dējējputniem, kuru paredzēts klasificēt piedevu kategorijā “zootehniskās piedevas” un funkcionālajā grupā “gremošanas veicinātāji”.

                     (4)

                     Eiropas Pārtikas nekaitīguma iestāde (“Iestāde”) savā 2020. gada 7. maija atzinumā (2) secinājusi, ka ar piedāvātajiem lietošanas nosacījumiem no Komagataella phaffii CGMCC 12056 iegūtas 6-fitāzes preparāts nelabvēlīgi neietekmē nedz dējējvistu un citu dējējputnu veselību, nedz patērētāju drošību, nedz vidi. Tā turklāt secinājusi, ka piedeva būtu jāuzskata par potenciālu elpceļu sensibilizatoru. Tāpēc Komisija uzskata, ka būtu jāveic pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību. Iestāde secinājusi, ka minētā piedeva kā zootehniska piedeva iedarbīgi palīdz dējējvistām un citiem dējējputniem labāk sagremot barību. Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificējusi ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (5)

                     No Komagataella phaffii CGMCC 12056 iegūtas 6-fitāzes preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj izmantot tā, kā norādīts šīs regulas pielikumā.

                     (6)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pielikumā specificēto preparātu, kas pieder pie piedevu kategorijas “zootehniskās piedevas” un funkcionālās grupas “gremošanas veicinātāji”, ir atļauts izmantot par dzīvnieku barības piedevu, ievērojot pielikumā noteiktos nosacījumus.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 30. novembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  EFSA Journal 2020;18(5): 6142.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        Aktivitātes vienības uz kg kompleksās barības ar mitruma saturu 12 %

                           Kategorija: zootehniskās piedevas. Funkcionālā grupa: gremošanas veicinātāji.

                        4a31

                        Andrés Pintaluba S.A.

                        6-fitāze
                        (EC 3.1.3.26)

                           Piedevas sastāvs

                        No Komagataella phaffii (CGMCC 12056)
                        iegūtas 6-fitāzes (EC 3.1.3.26) preparāts ar šādu minimālo aktivitāti:
                        cietā veidā: 20 000  U  (1)/g
                        šķidrā veidā: 20 000  U/ml

                        Dējējvistas un citi dējējputni

                        -

                        300 U

                        -

                                    1.

                                    Piedevas un premiksu lietošanas norādījumos norāda glabāšanas apstākļus un noturību pret termisku apstrādi.

                                    2.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi piedevas un premiksu lietotājiem jāveic, lai novērstu iespējamos riskus, ko varētu radīt tās lietošana. Ja ar šādām procedūrām un pasākumiem šos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.

                        21.12.2030.

                           Aktīvās vielas raksturojums

                        6-fitāze (EC 3.1.3.26), kas iegūta fermentācijā ar Komagataella phaffii CGMCC 12056

                           Analītiskā metode
                            (2)

                        Fitāzes aktivitātes kvantitatīvai noteikšanai barības piedevā:

                                    —

                                    kolorimetriskā metode, kuras pamatā ir fitāzes fermentatīvā reakcija uz fitātu – VDLUFA 27.1.4.

                              Fitāzes aktivitātes kvantitatīvai noteikšanai premiksos:

                                    —

                                    kolorimetriskā metode, kuras pamatā ir fitāzes fermentatīvā reakcija uz fitātu – VDLUFA 27.1.3.

                              Fitāzes aktivitātes kvantitatīvai noteikšanai barības sastāvdaļās un barības maisījumos:

                                    —

                                    kolorimetriskā metode, kuras pamatā ir fitāzes fermentatīvā reakcija uz fitātu – EN ISO 30024.

               (1)  Viena vienība (U) ir fermenta daudzums, kas vienā minūtē 37 °C temperatūrā pH 5,5 vidē no fitāta izdala vienu mikromolu neorganiskā fosfāta.

               (2)  Sīkāka informācija par analītiskajām metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2020/1800 (2020. gada 30. novembris) par atļauju mononātrija glutamātu, kas iegūts fermentācijā ar Corynebacterium glutamicum KCCM 80188, izmantot par barības piedevu visu sugu dzīvniekiem (Dokuments attiecas uz EEZ)

text:
                  1.12.2020

                  LV

                  Eiropas Savienības Oficiālais Vēstnesis

                  L 402/46

         KOMISIJAS ĪSTENOŠANAS REGULA (ES) 2020/1800
         (2020. gada 30. novembris)
         par atļauju mononātrija glutamātu, kas iegūts fermentācijā ar Corynebacterium glutamicum KCCM 80188, izmantot par barības piedevu visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.

                     (2)

                     Saskaņā ar Regulas (EK) Nr. 1831/2003 7. pantu ir iesniegts pieteikums uz atļauju izmantot mononātrija glutamātu, kas iegūts fermentācijā ar Corynebacterium glutamicum KCCM 80188. Šim pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (3)

                     Pieteikums attiecas uz atļauju mononātrija glutamātu, kas iegūts fermentācijā ar Corynebacterium glutamicum KCCM 80188, izmantot par barības piedevu visu sugu dzīvniekiem. Pieteikuma iesniedzējs lūdzis šo piedevu klasificēt piedevu kategorijā “organoleptiskās piedevas”.

                     (4)

                     Pieteikuma iesniedzējs lūdzis atļaut minēto barības piedevu izmantot arī dzirdināmajā ūdenī. Tomēr Regula (EK) Nr. 1831/2003 neļauj “aromatizējošas sastāvdaļas” izmantot dzirdināmajā ūdenī. Tāpēc mononātrija glutamātu, kas iegūts fermentācijā ar Corynebacterium glutamicum KCCM 80188, nevajadzētu atļaut izmantot dzirdināmajā ūdenī. Tas, ka minēto piedevu nav atļauts izmantot par aromatizētāju dzirdināmajā ūdenī, neliedz to izmantot barības maisījumos, ko izbaro ar ūdeni.

                     (5)

                     Eiropas Pārtikas nekaitīguma iestāde (“Iestāde”) savā 2020. gada 19. marta atzinumā (2) secinājusi, ka ar piedāvātajiem lietošanas nosacījumiem mononātrija glutamāts, kas iegūts fermentācijā ar Corynebacterium glutamicum KCCM 80188, nelabvēlīgi neietekmē ne dzīvnieku veselību, ne patērētāju veselību, ne vidi. Iestāde atzinumā secinājusi, ka piedeva nav toksiska ieelpojot, nav kairinoša ādai vai acīm un nav ādas sensibilizators. Iestāde turklāt secinājusi, ka mononātrija glutamāta kā pārtikas garšas pastiprinātāja iedarbība ir labi pierādīta, tāpēc papildu pierādījumi par tā iedarbīgumu barībā nav nepieciešami. Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificējusi ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodēm.

                     (6)

                     Fermentācijā ar Corynebacterium glutamicum KCCM 80188 iegūta mononātrija glutamāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto vielu būtu jāatļauj izmantot tā, kā norādīts šīs regulas pielikumā.

                     (7)

                     Lai panāktu labāku kontroli, būtu jānosaka ierobežojumi un nosacījumi. Konkrētāk, uz barības piedevas etiķetes būtu jānorāda ieteicamais saturs. Ja šāds saturs ir pārsniegts, uz premiksu etiķetes būtu jānorāda konkrēta informācija.

                     (8)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pielikumā specificēto vielu, kas pieder pie piedevu kategorijas “organoleptiskās piedevas” un funkcionālās grupas “aromatizējošas sastāvdaļas”, ir atļauts izmantot par dzīvnieku barības piedevu, ievērojot minētajā pielikumā noteiktos nosacījumus.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 30. novembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  EFSA Journal 2020; 18(4):6085.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        mg aktīvās vielas uz kg kompleksās barības ar mitruma saturu 12 %

                        Kategorija: organoleptiskās piedevas. Funkcionālā grupa: aromatizējošas sastāvdaļas

                        2b621i

                        —

                        Mononātrija glutamāts

                           Piedevas sastāvs

                        Mononātrija glutamāts

                           Aktīvās vielas raksturojums

                        Mononātrija L-glutamāts
                        Iegūts fermentācijā ar Corynebacterium glutamicum KCCM 80188
                        Tīrība: ≥ 99 % (pamatviela)
                        Ķīmiskā formula:
                        C5H8NaNO4•H2O

                           CAS numurs: 6106-04-3
                        Analīzes metode  (1)

                        Mononātrija L-glutamāta noteikšanai barības piedevā: Food Chemical Codex “Monosodium L-glutamate monograph” (Pārtikas ķīmisko vielu kodeksa monogrāfija par L-glutamātu).
                        Mononātrija L-glutamāta kvantitatīvai noteikšanai barības piedevā: jonapmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS), kā aprakstīts Komisijas Regulā (EK) Nr. 152/2009 (III pielikuma F daļa)  (2).
                        Mononātrija L-glutamāta kvantitatīvai noteikšanai premiksos: jonapmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS), Komisijas Regula (EK) Nr. 152/2009 (III pielikuma F daļa).

                        Visu sugu dzīvnieki

                        —

                        —

                        —

                                    1.

                                    Barībā piedevu iekļauj premiksa veidā.

                                    2.

                                    Piedevas un premiksa lietošanas norādījumos norāda glabāšanas apstākļus un noturību pret termisku apstrādi.

                                    3.

                                    Uz piedevas etiķetes jābūt šādai norādei:
                                    “Ieteicamais maksimālais aktīvās vielas saturs kompleksajā barībā ar mitruma saturu 12 %: 25 mg/kg”.

                                    4.

                                    Uz premiksu etiķetes funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ar mitruma saturu 12 % ir pārsniegts šāds aktīvās vielas saturs: 25 mg/kg.

                        21.12.2030.

               (1)  Sīkāka informācija par analītiskajām metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.

               (2)  Komisijas Regula (EK) Nr. 152/2009 (2009. gada 27. janvāris), ar ko nosaka paraugu ņemšanas un analīzes metodes barības oficiālajai kontrolei (OV L 54, 26.2.2009., 1. lpp.).


title: Komisijas Īstenošanas regula (ES) 2020/1810 (2020. gada 25. novembris), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Figue de Solliès” (ACVN))

text:
                  2.12.2020

                  LV

                  Eiropas Savienības Oficiālais Vēstnesis

                  L 404/2

         KOMISIJAS ĪSTENOŠANAS REGULA (ES) 2020/1810
         (2020. gada 25. novembris),
         ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Figue de Solliès” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu “Figue de Solliès”, kas reģistrēts saskaņā ar Komisijas Īstenošanas regulu (ES) Nr. 1367/2011 (2).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Figue de Solliès” (ACVN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 25. novembrī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  Komisijas Īstenošanas regula (ES) Nr. 1367/2011 (2011. gada 19. decembris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Figue de Solliès (ACVN)] (OV L 341, 22.12.2011., 31. lpp.).

            (3)  OV C 257, 5.8.2020., 5. lpp.


title: Komisijas Īstenošanas regula (ES) 2020/1811 (2020. gada 1. decembris), ar ko attiecībā uz uzņēmēju identifikāciju Ziemeļīrijā groza Regulu (EK) Nr. 684/2009

text:
                  2.12.2020

                  LV

                  Eiropas Savienības Oficiālais Vēstnesis

                  L 404/3

         KOMISIJAS ĪSTENOŠANAS REGULA (ES) 2020/1811
         (2020. gada 1. decembris),
         ar ko attiecībā uz uzņēmēju identifikāciju Ziemeļīrijā groza Regulu (EK) Nr. 684/2009
         EIROPAS KOMISIJA,
         Ņemot vērā Līgumu par Eiropas Savienības darbību un jo īpaši tā 113. pantu saistībā ar 131. pantu Līgumā par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (1),
         ņemot vērā Padomes Direktīvu 2008/118/EK (2008. gada 16. decembris) par akcīzes nodokļa piemērošanas vispārēju režīmu, ar ko atceļ Direktīvu 92/12/EEK (2), un jo īpaši tās 29. panta 1. punktu,
         tā kā:

                     (1)

                     Apvienotā Karaliste 2020. gada 31. janvārī izstājās no Eiropas Savienības, pamatojoties uz Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“Izstāšanās līgums”).

                     (2)

                     Izstāšanās līguma 126. pantā ir paredzēts pārejas periods, kas beidzas 2020. gada 31. decembrī. Līdz tam Apvienotajai Karalistei un tās teritorijā pilnībā ir piemērojami Savienības tiesību akti.

                     (3)

                     Pēc pārejas perioda Savienības noteikumi par akcīzes nodokļiem Apvienotajai Karalistei vairs nebūs piemērojami. Tomēr saskaņā ar 8. pantu Protokolā par Īriju/Ziemeļīriju, kas ir daļa no Izstāšanās līguma, Ziemeļīrijā pēc pārejas perioda attiecībā uz precēm turpinās piemērot Savienības noteikumus par akcīzes nodokļiem (3), lai izvairītos no stingras robežas starp Īriju un Ziemeļīriju.

                     (4)

                     Saskaņā ar Padomes Regulas (ES) Nr. 389/2012 (4) 19. pantu katra dalībvalsts uztur elektronisku tādu reģistru datubāzi, kuros iekļauti ekonomikas dalībnieki (apstiprināti noliktavu turētāji, reģistrēti saņēmēji un reģistrēti nosūtītāji) Direktīvas 2008/118/EK 4. panta nozīmē. Attiecībā uz divburtu valsts kodu Komisijas Regulas (ES) Nr. 612/2013 (5) 1. pantā ir reglamentēta uzņēmēja identifikācijas numura struktūra un norādīts, ka uzņēmēja akcīzes identifikācijas numurs sastāv no diviem laukiem. Pirmais ir valsts burtu kods, proti, tās dalībvalsts identifikators, kurā reģistrēts ekonomikas dalībnieks vai akcīzes preču noliktava. Šis kods tiek ņemts no Komisijas Regulas (EK) Nr. 684/2009 (6) II pielikuma 3. kodu saraksta. Turklāt procedūras ir datorizētas un to īstenošanai izmanto Eiropas mēroga IT sistēmas, proti, akcīzes preču aprites un kontroles sistēmu (EMCS) (preču pārvietošanas kontrolei) un akcīzes datu apmaiņas sistēmu (SEED) (akcīzes ekonomikas dalībnieku reģistrācijai).

                     (5)

                     Akcīzes preču pārvietošana no Savienības uz Ziemeļīriju un otrādi tiks uzskatīta par pārvietošanu Savienības iekšienē. Tādējādi ekonomikas dalībniekiem, kas veic uzņēmējdarbību Ziemeļīrijā un vēlas pārvietot akcīzes preces atliktās nodokļa maksāšanas režīmā uz dalībvalstīm un no tām, ir jāreģistrējas un jāsaņem atļauja SEED, kā arī jāizmanto Savienības akcīzes procedūras un EMCS. Dalībvalstu kodi un valstu kodi ir noteikti Regulā (EK)Nr. 684/2009, atsaucoties uz ISO divburtu kodu (ISO 3166). Apvienotās Karalistes ekonomikas dalībnieki izmanto kodu “GB”, savukārt Ziemeļīrijai šajā sistēmā nav paredzēts īpašs kods. Tā kā ISO paredz iespēju izmantot X kodus teritorijām, kurām nav īpaša koda, un lai nodrošinātu saskaņotību ar Komisijas Īstenošanas regulu (ES) 2020/1470 (7), ir lietderīgi izmantot kodu “XI” nolūkā nodalīt ekonomikas dalībniekus Ziemeļīrijā, kas veic akcīzes preču pārvietošanu.

                     (6)

                     Tāpēc attiecīgi būtu jāgroza Regula (EK) Nr. 684/2009.

                     (7)

                     Šajā regulā paredzētie pasākumi ir saskaņā ar Akcīzes nodokļa komitejas atzinumu,

               IR PIEŅĒMUSI ŠO REGULU.

            1. pants
            Regulu (EK) Nr. 684/2009 groza šādi:

                        a)

                        I pielikuma 1. tabulas 17.2. punkta c rindā tekstu F ailē aizstāj ar šādu:
                        “Norāda valsts kodu, kas nav kādas dalībvalsts valsts kods.”;

                        b)

                        regulas II pielikumu groza šādi:

                                    i)

                                    3. kodu sarakstu aizstāj ar šādu:
                                    “3.   VALSTU KODI
                                    Valstu kodi sakrīt ar kodiem, kas noteikti Komisijas Īstenošanas regulas (ES) 2020/1470 (*1) I pielikumā, proti, valstu un teritoriju nomenklatūrā, kura izmantojama Eiropas statistikā par preču starptautisko tirdzniecību, izņemot:

                                                —

                                                Grieķiju, kam GR vietā lieto EL.

                                       (*1)  Komisijas Īstenošanas regula (ES) 2020/1470 (2020. gada 12. oktobris) par valstu un teritoriju nomenklatūru, kura izmantojama Eiropas statistikā par preču starptautisko tirdzniecību, un par ģeogrāfisko dalījumu, kas izmantojams citā uzņēmējdarbības statistikā (OV L 334, 13.10.2020., 2. lpp.).”;"

                                    ii)

                                    4. kodu sarakstu svītro;

                                    iii)

                                    5. kodu sarakstu aizstāj ar šādu:
                                    “5.   MUITAS IESTĀDES KODS (COR)

                                       COR sastāv no dalībvalsts valsts koda, kam pievienots dalībvalsts piešķirts burtciparu sešzīmju numurs, piemēram, IT0830AB.”

            2. pants
            Šī regula stājas spēkā 2021. gada 1. janvārī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 1. decembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 29, 31.1.2020., 7. lpp.

            (2)  OV L 9, 14.1.2009., 12. lpp.

            (3)  Ar nosacījumu, ka Protokola par Īriju/Ziemeļīriju 8. panta piemērošanas turpināšanai tiek pausta demokrātiskā piekrišana, kas minēta protokola 18. pantā.

            (4)  Padomes Regula (ES) Nr. 389/2012 (2012. gada 2. maijs) par administratīvu sadarbību akcīzes nodokļu jomā un ar ko atceļ Regulu (EK) Nr. 2073/2004 (OV L 121, 8.5.2012., 1. lpp.).

            (5)  Komisijas Īstenošanas regula (ES) Nr. 612/2013 (2013. gada 25. jūnijs) par ekonomikas dalībnieku un akcīzes preču noliktavu reģistra darbību, saistītajiem statistikas datiem un ziņošanu saskaņā ar Padomes Regulu (ES) Nr. 389/2012 par administratīvu sadarbību akcīzes nodokļu jomā (OV L 173, 26.6.2013., 9. lpp.).

            (6)  Komisijas Regula (EK) Nr. 684/2009 (2009. gada 24. jūlijs), ar ko īsteno Padomes Direktīvu 2008/118/EK attiecībā uz datorizētām procedūrām akcīzes preču pārvietošanai atliktās nodokļa maksāšanas režīmā (OV L 197, 29.7.2009., 24. lpp.).

            (7)  Komisijas Īstenošanas regula (ES) 2020/1470 (2020. gada 12. oktobris) par valstu un teritoriju nomenklatūru, kura izmantojama Eiropas statistikā par preču starptautisko tirdzniecību, un par ģeogrāfisko dalījumu, kas izmantojams citā uzņēmējdarbības statistikā (OV L 334, 13.10.2020., 2. lpp.).


title: Komisijas Īstenošanas regula (ES) 2020/1812 (2020. gada 1. decembris), ar ko paredz noteikumus par tiešsaistes datu apmaiņu un ES tipa apstiprinājumu paziņošanu saskaņā ar Eiropas Parlamenta un Padomes Regulu (ES) 2018/858

text:
                  2.12.2020

                  LV

                  Eiropas Savienības Oficiālais Vēstnesis

                  L 404/5

         KOMISIJAS ĪSTENOŠANAS REGULA (ES) 2020/1812
         (2020. gada 1. decembris),
         ar ko paredz noteikumus par tiešsaistes datu apmaiņu un ES tipa apstiprinājumu paziņošanu saskaņā ar Eiropas Parlamenta un Padomes Regulu (ES) 2018/858
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2018/858 (2018. gada 30. maijs) par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību un ar ko groza Regulas (EK) Nr. 715/2007 un (EK) Nr. 595/2009 un atceļ Direktīvu 2007/46/EK (1), un jo īpaši tās 12. panta 4. punkta otro daļu un 27. panta 3. punktu,
         tā kā:

                     (1)

                     Regulas (ES) 2018/858 12. panta 4. punktā noteikts, ka dalībvalstis izmanto kopēju drošu elektroniskās apmaiņas sistēmu, lai no 2022. gada 1. septembra darītu publiski pieejamu sarakstu ar tiem transportlīdzekļu, sistēmu, sastāvdaļu un atsevišķu tehnisku vienību ES tipa apstiprinājumiem, kurus tās ir piešķīrušas, grozījušas, atteikušas vai anulējušas [atsaukušas], kā arī sarakstu ar tehniskajiem dienestiem, kuri veikuši attiecīgo ES tipa apstiprinājumu testus.

                     (2)

                     Regulas (ES) 2018/858 27. pantā noteikts, ka apstiprinātājām iestādēm tā pati sistēma jāizmanto, lai pārējo dalībvalstu apstiprinātājām iestādēm, tirgus uzraudzības iestādēm un Komisijai darītu pieejamus noteiktus dokumentus, kas attiecas uz ES tipa apstiprinājumiem, kā arī informētu pārējo dalībvalstu apstiprinātājas iestādes un Komisiju par ikvienu ES tipa apstiprinājuma atteikumu vai anulēšanu, izklāstot arī iemeslus.

                     (3)

                     Eiropas tipa apstiprinājuma apmaiņas sistēma (ETAES) ir lietojumprogramma, kas pieejama internetā un ko dalībvalstis izstrādājušas, lai palīdzētu ES tipa apstiprinātājām iestādēm praktiski īstenot Savienības tiesību aktos noteiktās informācijas apmaiņas prasības, nodrošinot centralizētu saziņas mehānismu, kas atvieglo ES tipa apstiprinājuma sertifikāta kopijas un pielikumu pārrobežu apmaiņu. Līdzīga sistēma – tipa apstiprinājuma dokumentācijas apmaiņas datubāze un informācijas sistēma – ir izveidota Apvienoto Nāciju Organizācijas Eiropas Ekonomikas komisijas aizgādībā. Tāpēc ir lietderīgi noteikt ETAES par kopēju drošu elektroniskās apmaiņas sistēmu, kas minēta Regulas (ES) 2018/858 27. panta 3. punktā.

                     (4)

                     Lai saglabātu datu konfidencialitāti, būtu jānosaka prasības attiecībā uz piekļuvi ETAES un drošu datu apmaiņas protokolu izmantošanu.

                     (5)

                     Lai ETAES padarītu par tiešsaistes datubāzi, kurā var veikt meklēšanu, būtu jānosaka prasības attiecībā uz Regulas (ES) 2018/858 27. panta 1. punktā minēto ES tipa apstiprinājuma dokumentu augšupielādi.

                     (6)

                     Lai labāk noteiktu dažādās piekļuves tiesības ETAES, apstiprinātājām iestādēm Regulas (ES) 2018/858 27. panta 1. punktā minēto dokumentu augšupielāde ETAES būtu jāveic atsevišķi, pamatojoties uz to būtību un, attiecīgā gadījumā, statusu.

                     (7)

                     Ņemot vērā to, ka ETAES pašreizējā versijā ir saziņas līdzeklis administratīvai sadarbībai starp dalībvalstīm, kas nav pieejams publiski, ir jāsaskaņo Regulas (ES) 2018/858 12. panta 4. punktā minēto sarakstu formāts un saturs, lai nodrošinātu, ka attiecīgā informācija tiek darīta pieejama publiski.

                     (8)

                     Pilnvarojumos, kas noteikti Regulas (ES) 2018/858 12. panta 4. punkta otrajā daļā un 27. panta 3. punktā, ir izklāstītas prasības par tādas kopējas drošas elektroniskās apmaiņas sistēmas izmantošanu, kas paredzēta ES tipa apstiprinājuma informācijai par mehāniskajiem transportlīdzekļiem un to piekabēm, kā arī šādiem transportlīdzekļiem paredzētām sistēmām, sastāvdaļām un atsevišķām tehniskām vienībām. Tā kā minētie pilnvarojumi ir cieši saistīti ar to priekšmetu, tie šīs regulas vajadzībām būtu jāapvieno.

                     (9)

                     Šajā regulā noteiktie pasākumi ir saskaņā ar atzinumu, ko sniegusi Tehniskā komiteja mehānisko transportlīdzekļu jautājumos (TCMV),

               IR PIEŅĒMUSI ŠO REGULU.

            1. pants
            Kopēja droša elektroniskās apmaiņas sistēma
            Eiropas tipa apstiprinājuma apmaiņas sistēmu (ETAES) izmanto kā kopēju drošu elektroniskās apmaiņas sistēmu, kas minēta Regulas (ES) 2018/858 27. panta 3. punktā.

            2. pants
            Drošības pasākumi
            Lai nepieļautu neatļautu piekļuvi, ETAES sistēmā ievēro šādus drošības pasākumus:

                        a)

                        saziņas šifrēšana starp ETAES klientu un ETAES serveri, izmantojot https protokolu ar SSL datu pārraides sertifikātu;

                        b)

                        tīmekļa drošība, kas neļauj uzbrucējiem ievadīt tīmekļa lapā(-ās) klientpuses skriptus un izmantot vairākus satura slāņus ar nolūku maldināt lietotāju, lai tas klikšķinātu uz pogas vai saites, kura ved uz citu tīmekļa lapu;

                        c)

                        sīki izstrādāta piekļuves kontroles sistēma, kas ļauj piešķirt pilnvarotajām pusēm lasīšanas vai rakstīšanas atļaujas piekļuves vajadzībām.

            3. pants
            Tipa apstiprinājuma informācijas apmaiņas procedūra

               1.   Informējot iestādes par ES tipa apstiprinājumu piešķiršanu, par to grozījumiem, atteikumiem un anulēšanu [atsaukšanu] saskaņā ar Regulas (ES) 2018/858 27. panta 1. un 2. punktu, apstiprinātāja iestāde nodrošina, ka ETAES sistēmā tiek ievadītas vismaz šādas atzīmes:

                           a)

                           tās dalībvalsts pazīšanas numurs saskaņā ar Komisijas Īstenošanas regulas (ES) 2020/683 (2) IV pielikuma 2.1. punktu, kura ir izdevusi ES tipa apstiprinājuma sertifikātu;

                           b)

                           ES tipa apstiprinājuma sertifikāta numurs (3);

                           c)

                           ES tipa apstiprinājuma sertifikāta apstiprināšanas datums;

                           d)

                           attiecīgā gadījumā par testu veikšanu atbildīgā tehniskā dienesta nosaukums (4);

                           e)

                           ražotāja nosaukums;

                           f)

                           transportlīdzekļa, sistēmas, sastāvdaļas vai atsevišķas tehniskas vienības tips, ko ražotājs norādījis ES tipa apstiprinājuma sertifikātā;

                           g)

                           attiecīgā gadījumā transportlīdzekļa kategorija saskaņā ar Regulas (ES) 2018/858 4. pantu;

                           h)

                           regula, ko piemēro gatavam transportlīdzeklim, sistēmai, atsevišķai tehniskai vienībai vai sastāvdaļai, kam piešķirts ES tipa apstiprinājums;

                           i)

                           ES tipa apstiprinājuma statuss “piešķirts”, “grozīts”, “atteikts” vai “anulēts”;

                           j)

                           ES tipa apstiprinājuma atsauce uz transportlīdzekli, sistēmu, sastāvdaļu vai atsevišķu tehnisku vienību.

               2.   Gadījumos, kas minēti 1. punktā, apstiprinātāja iestāde ETAES sistēmā formātā, kurā var veikt elektronisku meklēšanu, atsevišķi augšupielādē arī šādus dokumentus:

                           a)

                           ES tipa apstiprinājuma sertifikāta kopija ar norādi “CERT”, kam seko ES tipa apstiprinājuma sertifikāta numurs (5) (6);

                           b)

                           Regulas (ES) 2018/858 28. panta 1. punkta a), c) un d) apakšpunktā minētā informācija, kas jāpievieno ES tipa apstiprinājuma sertifikātam, ar norādi “IF”, kam seko ES tipa apstiprinājuma sertifikāta numurs (7);

                           c)

                           testa ziņojums un/vai testa rezultātu lapa, kas minēta Regulas (ES) 2018/858 28. panta 1. punkta b) apakšpunktā, ar norādi “TR”, kam seko ES tipa apstiprinājuma sertifikāta numurs (8);

                           d)

                           citi dokumenti, kas nav minēti a), b) un c) apakšpunktā, ar norādi “OTHER”, kam seko ES tipa apstiprinājuma sertifikāta numurs (9).

               3.   Ja šā panta 2. punktā minētajās augšupielādēs ir jāiekļauj vairāki dokumenti, tad šā panta 2. punkta b), c) un d) apakšpunktā noteiktajām norādēm pievieno papildu kārtas numuru, sākot ar 1 (10).

               4.   Ja dokumentus groza, veicot pārskatīšanu, kā noteikts Regulas (ES) 2018/858 34. pantā, norādēm, kas noteiktas šā panta 2. punkta a), b), c) un d) apakšpunktā, pievieno norādi “Rev.” un divciparu kārtas numuru, sākot ar 01 (11).

            4. pants
            ES tipa apstiprinājumu saraksts

               1.   Ja dalībvalstis Regulas (ES) 2018/858 12. panta 4. punktā minētos ES tipa apstiprinājumu un tehnisko dienestu sarakstus dara publiski pieejamus, izmantojot ETAES, tās to dara standartizētā formātā, kurā var veikt meklēšanu. Dalībvalstis šos sarakstus regulāri atjaunina.

               2.   Šā panta 1. punktā minētajā(-os) sarakstā(-os) iekļauj šādu informāciju:

                           a)

                           tās dalībvalsts pazīšanas numurs saskaņā ar Īstenošanas regulas (ES) 2020/683 IV pielikuma 2.1. punktu, kura izdevusi ES tipa apstiprinājuma sertifikātu;

                           b)

                           ES tipa apstiprinājuma sertifikāta numurs;

                           c)

                           ES tipa apstiprinājuma statuss “piešķirts”, “grozīts”, “atteikts” vai “anulēts”;

                           d)

                           attiecīgā gadījumā par testu veikšanu atbildīgā tehniskā dienesta nosaukums;

                           e)

                           ES tipa apstiprinājuma sertifikāta apstiprināšanas datums.

               3.   Regulas (ES) 2018/858 12. panta 4. punktā minēto ES tipa apstiprinājumu un tehnisko dienestu sarakstu var publicēt Komisijas tīmekļa vietnē.

            5. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 1. decembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 151, 14.6.2018., 1. lpp.

            (2)  Komisijas Īstenošanas regula (ES) 2020/683 (2020. gada 15. aprīlis), ar ko īsteno Eiropas Parlamenta un Padomes Regulu (ES) 2018/858 attiecībā uz administratīvajām prasībām par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību (OV L 163, 26.5.2020., 1. lpp.).

            (3)  Ja ES tipa apstiprinājums ir atteikts un apstiprinātāja iestāde nav rezervējusi ES tipa apstiprinājuma sertifikāta numuru, tad apstiprinātāja iestāde pārējo dalībvalstu apstiprinātājas iestādes par atteikumu informē, izmantojot ETAES sistēmas cilni NEWS.

            (4)  Pakāpeniskas tipa apstiprināšanas gadījumā, ja apstiprinātāja iestāde ir apkopojusi visu ES tipa apstiprinājuma sertifikātu vai ANO tipa apstiprinājuma sertifikātu kopumu un minētā iestāde ir sagatavojusi galīgo transportlīdzekļa kopējā ES tipa apstiprinājuma sertifikātu, apstiprinātāja iestāde norāda “nepiemēro”.

            (5)  Piemērs: “CERT e1*2018/858*00001*00”.

            (6)  Ja ES tipa apstiprinājums ir atteikts un apstiprinātāja iestāde nav rezervējusi ES tipa apstiprinājuma sertifikāta numuru, tad apstiprinātāja iestāde pārējo dalībvalstu apstiprinātājas iestādes par atteikumu informē, izmantojot ETAES sistēmas cilni NEWS.

            (7)  Piemērs: “IF e4*2018/858*00004*02”.

            (8)  Piemērs: “TR e24*2018/858*00001*00”.

            (9)  Piemērs: “OTHER e1*2018/858*00001*00”.

            (10)  Piemērs: “IF1 e9*2018/858*00001*00”, “IF2 e9*2018/858*00001*00” utt.

            (11)  Piemērs: “CERT e5*2018/858*00001*00 Rev.01”.


title: Komisijas Īstenošanas regula (ES) 2020/1820 (2020. gada 2. decembris), ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu tirgū laist kaltētas Euglena gracilis un groza Komisijas Īstenošanas regulu (ES) 2017/2470 (Dokuments attiecas uz EEZ)

text:
                  3.12.2020

                  LV

                  Eiropas Savienības Oficiālais Vēstnesis

                  L 406/29

         KOMISIJAS ĪSTENOŠANAS REGULA (ES) 2020/1820
         (2020. gada 2. decembris),
         ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu tirgū laist kaltētas Euglena gracilis un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regula (ES) 2015/2283 paredz, ka Savienībā tirgū laist drīkst tikai atļautus un Savienības sarakstā iekļautus jaunus pārtikas produktus.

                     (2)

                     Uz Regulas (ES) 2015/2283 8. panta pamata tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     2018. gada 20. decembrī uzņēmums Kemin Foods L.C. (“pieteikuma iesniedzējs”) saskaņā ar Regulas (ES) 2015/2283 10. panta 1. punktu iesniedza Komisijai pieteikumu, kurā lūgts atļaut kā jaunu pārtikas produktu Savienības tirgū laist veselas kaltētas Euglena gracilis šūnas. Pieteikuma iesniedzējs lūdza atļaut veselas kaltētas Euglena gracilis šūnas izmantot kā jaunu pārtikas produktu šādās vairākās plašai sabiedrībai paredzētas pārtikas kategorijās: brokastu, granolas un proteīna batoniņi; jogurts; jogurta dzērieni; augļu sulas, smūtiji un nektāri, dārzeņu sulas; dzērieni ar augļu garšu; ēdienreizes aizstājēji (dzērieni). Pieteikuma iesniedzējs lūdza atļaut veselas kaltētas Euglena gracilis šūnas izmantot arī uztura bagātinātājos, kas definēti Eiropas Parlamenta un Padomes Direktīvā 2002/46/EK (3), izņemot zīdaiņiem paredzētus uztura bagātinātājus, un pilnīgos uztura aizstājējos svara kontrolei, kuri definēti Eiropas Parlamenta un Padomes Regulā (ES) Nr. 609/2013 (4), izņemot pilnīgus uztura aizstājējos svara kontrolei zīdaiņiem.

                     (4)

                     Pieteikuma iesniedzējs iesniedza Komisijai arī pieprasījumu aizsargāt īpašniekdatus attiecībā uz vairākiem pieteikuma pamatošanai iesniegtajiem pētījumiem, proti, šādiem: in vitro fermentācijas pētījumi (5), bakteriāls reverso mutāciju tests (6), in vivo mikrokodolu tests (7), akūtā toksiskuma pētījums ar žurkām (8), 14 dienu ilgs uzturtoksicitātes/garšas īpašību pētījums ar žurkām (9) un 90 dienu ilgs uzturtoksicitātes pētījums ar žurkām (10).

                     (5)

                     2019. gada 13. maijā Komisija saskaņā ar Regulas (ES) 2015/2283 10. panta 3. punktu konsultējās ar Eiropas Pārtikas nekaitīguma iestādi (“Iestāde”) un lūdza to sniegt zinātnisku atzinumu, kas sagatavots, veicot kaltētu Euglena gracilis kā jauna pārtikas produkta novērtējumu.

                     (6)

                     2020. gada 25. martā Iestāde pieņēma zinātnisko atzinumu “Veselu kaltētu Euglena gracilis šūnu kā jauna pārtikas produkta nekaitīgums atbilstoši Regulai (ES) 2015/2283” (Safety of dried whole cell Euglena gracilis as a novel food pursuant to Regulation (EU) 2015/2283 (11)). Minētais atzinums atbilst Regulas (ES) 2015/2283 11. panta prasībām.

                     (7)

                     Minētajā atzinumā Iestāde secināja, ka kaltētas Euglena gracilis, lietotas ierosinātajos veidos un daudzumos, ir nekaitīgas. Tāpēc Iestādes atzinums ir pietiekams pamats, lai konstatētu, ka kaltētas Euglena gracilis konkrētajos lietošanas apstākļos atbilst Regulas (ES) 2015/2283 12. panta 1. punktam.

                     (8)

                     Saskaņā ar Komisijas Deleģēto regulu (ES) 2017/1798 (12) svara kontrolei paredzēti pilnīgi uztura aizstājēji ir pārtika, kas paredzēta veseliem pieaugušajiem, kuriem ir liekais svars vai aptaukošanās un kuri vēlas svaru samazināt. Tāpēc kaltētas Euglena gracilis var atļaut izmantot svara kontrolei paredzētos pilnīgos uztura aizstājējos, kuri domāti vienīgi pieaugušajiem un ne zīdaiņiem, bērniem un pusaudžiem.

                     (9)

                     Iestāde savā atzinumā norādīja, ka par pamatu jaunā pārtikas produkta nekaitīguma noteikšanai tika izmantoti dati no 90 dienu ilgā uzturtoksicitātes pētījuma ar žurkām. Tāpēc tiek uzskatīts, ka bez datiem, kas doti nepublicētajā minētā pētījuma ziņojumā, secinājumus par kaltētu Euglena gracilis nekaitīgumu nevarētu izdarīt.

                     (10)

                     Komisija lūdza pieteikuma iesniedzēju precizēt pamatojumu, kas sniegts saistībā ar īpašumtiesību prasību par 90 dienu ilgo uzturtoksicitātes pētījumu ar žurkām, un precizēt savu prasību par ekskluzīvām tiesībām atsaukties uz minēto pētījumu, kā minēts Regulas (ES) 2015/2283 26. panta 2. punkta b) apakšpunktā.

                     (11)

                     Pieteikuma iesniedzējs paziņoja, ka pieteikuma iesniegšanas laikā tam saskaņā ar valsts tiesību aktiem bija īpašumtiesības un ekskluzīvas tiesības atsaukties uz minēto pētījumu un tāpēc trešās personas nevar likumīgi piekļūt šiem pētījumiem vai izmantot tos, vai atsaukties uz minētajiem datiem.

                     (12)

                     Komisija novērtēja visu pieteikuma iesniedzēja sniegto informāciju un uzskatīja, ka pieteikuma iesniedzējs ir pietiekami pamatojis Regulas (ES) 2015/2283 26. panta 2. punktā noteikto prasību izpildi. Tāpēc pieteikuma iesniedzēja dokumentācijā ietvertais 90 dienu ilgais uzturtoksicitātes pētījums ar žurkām Iestādei nebūtu jāizmanto nākamā pieteikuma iesniedzēja labā piecus gadus no šīs regulas spēkā stāšanās dienas. Līdz ar to minētajā laikposmā Savienības tirgū laist kaltētas Euglena gracilis būtu jāatļauj tikai pieteikuma iesniedzējam.

                     (13)

                     Tomēr, lai gan kaltētu Euglena gracilis atļauja un tiesības uz pieteikuma iesniedzēja dokumentācijā ietverto pētījumu atsaukties ir vienīgi pieteikuma iesniedzējam, tas citiem pieteikuma iesniedzējiem neliedz pieteikties uz atļauju laist tirgū to pašu jauno pārtikas produktu ar nosacījumu, ka pieteikuma pamatā ir likumīgi iegūta informācija, kas pamato šādas atļaujas piešķiršanu saskaņā ar Regulu (ES) 2015/2283.

                     (14)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   Kaltētas Euglena gracilis, kuru specifikācijas dotas šīs regulas pielikumā, iekļauj ar Īstenošanas regulu (ES) 2017/2470 izveidotajā atļauto jauno pārtikas produktu Savienības sarakstā.

               2.   Piecus gadus no šīs regulas spēkā stāšanās dienas tikai sākotnējam pieteikuma iesniedzējam:

                           —

                           uzņēmums: Kemin Foods L.C.,

                           —

                           adrese: 2100 Maury Street Des Moines, IA 50317, ASV

                     ir atļauts laist Savienības tirgū 1. punktā minēto jauno pārtikas produktu, ja vien vēlāk, neatsaucoties uz datiem, kas aizsargāti saskaņā ar šīs regulas 2. pantu, vai vienojoties ar Kemin Foods L.C., atļauju attiecībā uz jauno pārtikas produktu nesaņem kāds cits pieteikuma iesniedzējs.

               3.   Ierakstā, ko izdara 1. punktā minētajā Savienības sarakstā, iekļauj šīs regulas pielikumā noteiktos lietošanas nosacījumus un marķēšanas prasības.

            2. pants
            Pieteikuma dokumentācijā ietvertos datus, uz kuru pamata Iestāde ir novērtējusi 1. pantā minēto jauno pārtikas produktu, attiecībā uz kuriem pieteikuma iesniedzējs ir paziņojis īpašumtiesības un bez kuriem jauno pārtikas produktu nebūtu varēts atļaut, bez Kemin Foods L.C. piekrišanas neizmanto nākamā pieteikuma iesniedzēja labā piecus gadus no šīs regulas spēkā stāšanās dienas.

            3. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            4. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 2. decembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 327, 11.12.2015., 1. lpp.

            (2)  Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Eiropas Parlamenta un Padomes Direktīva 2002/46/EK (2002. gada 10. jūnijs) par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).

            (4)  Eiropas Parlamenta un Padomes Regula (ES) Nr. 609/2013 (2013. gada 12. jūnijs) par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr. 41/2009 un (EK) Nr. 953/2009 (OV L 181, 29.6.2013., 35. lpp.).

            (5)  Prebiotic effects of algal meal and algal-glucan.
            Examination of growth profile of probiotic bacteria in the presence algal meal and algal glucan.
            Kemin Corporation, 2016 (nepublicēts).

            (6)  Dried algae (Euglena gracilis). Bacterial Reverse Mutation Test (Ames Test).
            Product Safety Labs, 2015a (nepublicēts).

            (7)  Dried algae (Euglena gracilis). Mammalian Erythrocyte Micronucleus Test (Peripheral Blood, Flow Cytometry - Mouse).
            Product Safety Labs, 2015b (nepublicēts).

            (8)  Algamune™ Algae Meal:
            Oral Toxicity Procedure In Rats.
            Product Safety Labs, 2014 (nepublicēts).

            (9)  Dried algae (Euglena gracilis). A 14-day dietary toxicity/palatability study in rats.
            Product Safety Labs, 2015c (nepublicēts).

            (10)  Dried algae (Euglena gracilis). A 90-day dietary study in rats.
            Product Safety Labs, 2015d (nepublicēts).

            (11)  EFSA Journal 2020;18(5):6100.

            (12)  Komisijas Deleģētā regula (ES) 2017/1798 (2017. gada 2. jūnijs), ar ko attiecībā uz īpašām sastāva un informācijas prasībām, kuras piemēro svara kontrolei paredzētiem pilnīgiem uztura aizstājējiem, papildina Eiropas Parlamenta un Padomes Regulu (ES) Nr. 609/2013 (OV L 259, 7.10.2017., 2. lpp.).

            PIELIKUMS
            Īstenošanas regulas (ES) 2017/2470 pielikumu groza šādi:

                        1)

                        pielikuma 1. tabulā “Atļautie jaunie pārtikas produkti” iekļauj šādu ierakstu:

                                    Atļautais jaunais pārtikas produkts

                                    Jaunā pārtikas produkta lietošanas nosacījumi

                                    Īpašas papildu marķēšanas prasības

                                    Citas prasības

                                    Datu aizsardzība

                                    “Kaltētas Euglena gracilis

                                       Konkrēta pārtikas kategorija

                                       Maksimālais līmenis

                                    Jaunā pārtikas produkta nosaukums to saturošu pārtikas produktu marķējumā – “kaltēta aļģu Euglena gracilis biomasa”.
                                    Kaltētas Euglena gracilis saturošu uztura bagātinātāju marķējumā jābūt norādei, ka minētos uztura bagātinātājus nedrīkstētu dot zīdaiņiem/bērniem, kas jaunāki par 3 gadiem/bērniem, kas jaunāki par 10 gadiem/bērniem un pusaudžiem, kas jaunāki par 18 gadiem (*1).

                                    Atļauts no 2020. gada 23. decembra. Šī iekļaušana ir pamatota ar patentētiem zinātniskiem pierādījumiem un zinātniskiem datiem, kas aizsargāti saskaņā ar Regulas (ES) 2015/2283 26. pantu.
                                    Pieteikuma iesniedzējs: Kemin Foods L.C., 2100 Maury Street Des Moines, IA 50317, ASV.
                                    Datu aizsardzības laikposmā jauno pārtikas produktu laist Savienības tirgū ir atļauts tikai uzņēmumam Kemin Foods L.C., ja vien vēlāk atļauju attiecībā uz jauno pārtikas produktu nesaņem cits pieteikuma iesniedzējs, neatsaucoties uz patentētajiem zinātniskajiem pierādījumiem vai zinātniskajiem datiem, kas aizsargāti saskaņā ar Regulas (ES) 2015/2283 26. pantu, vai vienojoties ar uzņēmumu Kemin Foods L.C.

                                    Datu aizsardzības termiņa beigu datums: 2025. gada 23. decembris.”

                                    Brokastu pārslu batoniņi, granolas batoniņi un proteīna batoniņi

                                    630 mg/100 g

                                    Jogurts

                                    150 mg/100 g

                                    Jogurta dzērieni

                                    95 mg/100 g

                                    Augļu un dārzeņu sulas, nektāri, augļu/dārzeņu maisījumu dzērieni

                                    120 mg/100 g

                                    Dzērieni ar augļu garšu

                                    40 mg/100 g

                                    Ēdienreizes aizstājēji (dzērieni)

                                    75 mg/100 g

                                    Uztura bagātināji, kas definēti Direktīvā 2002/46/EK, izņemot zīdaiņiem paredzētus uztura bagātinātājus

                                    100 mg dienā maziem bērniem
                                    150 mg dienā bērniem no 3 līdz 9 gadu vecumam
                                    225 mg dienā bērniem no 10 gadiem un pusaudžiem (līdz 17 gadiem)
                                    375 mg dienā pieaugušajiem

                                    Pilnīgi uztura aizstājēji svara kontrolei, kas definēti Regulā (ES) Nr. 609/2013

                                    190 mg porcijā

                        2)

                        pielikuma 2. tabulā “Specifikācijas” iekļauj šādu ierakstu: [PB: lūgums ievērot EN versijas alfabētisko secību]

                                    Atļautais jaunais pārtikas produkts

                                    Specifikācijas

                                    “Kaltētas Euglena gracilis

                                       Apraksts/definīcija

                                    Jaunais pārtikas produkts ir veselas kaltētas Euglena šūnas jeb kaltēta mikroaļģu Euglena gracilis biomasa.
                                    Jauno pārtikas produktu ražo, izmantojot fermentēšanu, pēc kuras veic mikroaļģu filtrēšanu un karstumnonāvēšanu, kas nodrošina, ka jaunajā pārtikas produktā nav dzīvotspējīgu Euglena gracilis šūnu.

                                       Parametri/sastāvs

                                    Kopējais ogļhidrātu saturs: ≤ 75 %
                                    β-glikāns: > 50 %
                                    Proteīni: ≥ 15 %
                                    Tauki: ≤ 15 %
                                    Pelni: ≤ 10 %
                                    Mitrums: ≤ 6 %

                                       Smagie metāli

                                    Svins: ≤ 0,5 mg/kg
                                    Kadmijs: ≤ 0,5 mg/kg
                                    Dzīvsudrabs: ≤ 0,05 mg/kg
                                    Arsēns: ≤ 0,02 mg/kg

                                       Mikrobioloģiskie kritēriji

                                    Aerobo mikroorganismu skaits: ≤ 10 000  KVV/g
                                    Kolibaktērijas: ≤ 100 VVS/g
                                    Rauga un pelējuma sēnītes: ≤ 500 KVV/g

                                       Escherichia coli: 10 g paraugā nekonstatē

                                       Staphylococcus aureus: 10 g paraugā nekonstatē

                                       Salmonella: 25 g paraugā nekonstatē

                                       Listeria monocytogenes: 25 g paraugā nekonstatē
                                    KVV: kolonijas veidojošas vienības.
                                    VVS: visvarbūtīgākais skaitlis”

               (*1)  Atkarībā no vecuma grupas, kurai šis uztura bagātinātājs ir paredzēts.


title: Komisijas Īstenošanas regula (ES) 2020/1821 (2020. gada 2. decembris), ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū Panax notoginseng un Astragalus membranaceus ekstraktu un groza Komisijas Īstenošanas regulu (ES) 2017/2470 (Dokuments attiecas uz EEZ)

text:
                  3.12.2020

                  LV

                  Eiropas Savienības Oficiālais Vēstnesis

                  L 406/34

         KOMISIJAS ĪSTENOŠANAS REGULA (ES) 2020/1821
         (2020. gada 2. decembris),
         ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū Panax notoginseng un Astragalus membranaceus ekstraktu un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regula (ES) 2015/2283 paredz, ka Savienībā tirgū laist drīkst tikai atļautus un Savienības sarakstā iekļautus jaunus pārtikas produktus.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Balstoties uz Regulas (ES) 2015/2283 12. pantu, Komisijai jāiesniedz tāda īstenošanas akta projekts, ar ko jaunu pārtikas produktu atļauj laist Savienības tirgū un atjaunina Savienības sarakstu.

                     (4)

                     2018. gada 7. jūnijā uzņēmums NuLiv Science (“pieteikuma iesniedzējs”) Komisijai saskaņā ar Regulas (ES) 2015/2283 10. panta 1. punktu iesniedza pieteikumu, kurā lūgts atļaut kā jaunu pārtikas produktu Savienības tirgū laist Panax notoginseng un Astragalus membranaceus ekstraktu. Pieteikuma iesniedzējs lūdza atļaut izmantot Panax notoginseng un Astragalus membranaceus ekstraktu kā jaunu pārtikas produktu uztura bagātinātājos, kas definēti Eiropas Parlamenta un Padomes Direktīvā 2002/46/EK (3) un paredzēti pieaugušajiem, izņemot uztura bagātinātājus grūtniecēm. Pieteikuma iesniedzējs arī iesniedza Komisijai pieprasījumu par īpašumtiesību datu aizsardzību, kas tika iesniegts kopā ar pieteikumu.

                     (5)

                     2018. gada 22. oktobrī Komisija saskaņā ar Regulas (ES) 2015/2283 10. panta 3. punktu konsultējās ar Eiropas Pārtikas nekaitīguma iestādi (“Iestāde”) un lūdza to sniegt zinātnisku atzinumu, kurā Panax notoginseng un Astragalus membranaceus ekstrakts būtu novērtēts kā jauns pārtikas produkts.

                     (6)

                     Iestāde 2020. gada 24. martā pieņēma zinātnisko atzinumu “No Panax notoginseng un Astragalus membranaceus (AstraGinTM
                        ) iegūta botāniskā ekstrakta kā jauna pārtikas produkta drošums saskaņā ar Regulu (ES) 2015/2283” (4). Minētais atzinums atbilst Regulas (ES) 2015/2283 11. panta prasībām.

                     (7)

                     Iestāde atzinumā secināja, ka Panax notoginseng un Astragalus membranaceus ekstrakts ir drošs, ja deva ir 0,5 mg/kg ķermeņa svara dienā, kas atbilst maksimālajai devai 35 mg/dienā iedzīvotāju mērķgrupai, t. i., pieaugušajiem, izņemot grūtnieces.

                     (8)

                     Iestādes atzinums ir pietiekams pamats secinājumam, ka Panax notoginseng un Astragalus membranaceus ekstrakts novērtētajos lietošanas apstākļos atbilst Regulas (ES) 2015/2283 12. panta 1. punktam.

                     (9)

                     Savā atzinumā Iestāde secināja, ka AstraGinTM
                         28 dienu atkārtotas iekšķīgi ievadītas devas orālās toksicitātes pētījuma ar žurkām (5), AstraGinTM
                         bakteriāla reverso mutāciju testa (Eimsa tests) (6), Astragin® 90 dienu atkārtotās devas orālās toksicitātes pētījuma ar Wistar šķirnes žurkām (7), Panax notoginseng patentētā ekstrakta CHO-K1 šūnu in vitro mikrokodolu testa (8), un Astragalus membranaceus ekstrakta CHO-K1 šūnu in vitro mikrokodolu testa (9) toksikoloģiskie dati bija jaunā pārtikas produkta drošuma noteikšanas pamatā. Tāpēc tiek uzskatīts, ka secinājumus par Panax notoginseng un Astragalus membranaceus ekstrakta drošumu nevarēja izdarīt bez šo nepublicēto pētījumu ziņojumu datiem.

                     (10)

                     Pēc Iestādes atzinuma Komisija prasīja pieteikuma iesniedzējam turpmāk paskaidrot iesniegto pamatojumu attiecībā uz apgalvojumu par patentu uz AstraGinTM
                         28 dienu atkārtotas iekšķīgi ievadītas devas orālās toksicitātes pētījumu ar žurkām, AstraGinTM
                         bakteriāla reverso mutāciju testu (Eimsa tests), Astragin® 90 dienu atkārtotās devas orālās toksicitātes pētījumu ar Wistar šķirnes žurkām, Panax notoginseng patentētā ekstrakta CHO-K1 šūnu in vitro mikrokodolu testu, un Astragalus membranaceus ekstrakta CHO-K1 šūnu in vitro mikrokodolu testu, un paskaidrot savu apgalvojumu par ekskluzīvām tiesībām atsaukties uz minētajiem datiem, kā minēts Regulas (ES) 2015/2283 26. panta 2. punkta b) apakšpunktā.

                     (11)

                     Pieteikuma iesniedzējs paziņoja, ka pieteikuma iesniegšanas laikā tam bija īpašumtiesības un ekskluzīvas tiesības atsaukties uz šiem pētījumiem un ka trešās personas tāpēc nevar likumīgi piekļūt šiem pētījumiem vai izmantot tos, vai atsaukties uz minētajiem datiem.

                     (12)

                     Komisija novērtēja visu pieteikuma iesniedzēja sniegto informāciju un uzskatīja, ka pieteikuma iesniedzējs ir pietiekami pamatojis Regulas (ES) 2015/2283 26. panta 2. punktā noteikto prasību izpildi. Tāpēc pieteikuma iesniedzēja dokumentācijā ietverto pētījumu toksikoloģiskie dati, uz kuru pamata Iestāde noteikusi jaunā pārtikas produkta nekaitīgumu un izdarījusi secinājumus par Panax notoginseng un Astragalus membranaceus ekstrakta drošumu un bez kuriem Iestāde nebūtu varējusi jauno pārtikas produktu novērtēt, Iestādei nebūtu jāizmanto neviena cita pieteikuma iesniedzēja labā piecus gadus pēc šīs regulas spēkā stāšanās dienas. Tādējādi Panax notoginseng un Astragalus membranaceus ekstrakta laišana Savienības tirgū minētajā laikposmā būtu jāattiecina tikai uz pieteikuma iesniedzēju.

                     (13)

                     Lai arī Panax notoginseng un Astragalus membranaceus ekstrakta atļauju drīkstētu izmantot un uz pieteikuma iesniedzēja dokumentācijā ietvertajiem zinātniskajiem datiem drīkstētu atsaukties tikai pieteikuma iesniedzējs, citiem pieteikuma iesniedzējiem nav liegts pieteikties uz atļauju laist tirgū to pašu jauno pārtikas produktu ar nosacījumu, ka pieteikuma pamatā ir likumīgi iegūta informācija, kas pamato atļaujas piešķiršanu saskaņā ar Regulu (ES) 2015/2283.

                     (14)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   Šīs regulas pielikumā specificēto Panax notoginseng un Astragalus membranaceus ekstraktu iekļauj atļauto jauno pārtikas produktu Savienības sarakstā, kas izveidots ar Īstenošanas regulu (ES) 2017/2470.

               2.   Piecus gadus no šīs regulas spēkā stāšanās dienas tikai sākotnējam pieteikuma iesniedzējam:

                           —

                           uzņēmumam NuLiv Science,

                           —

                           ar adresi: 1050 W. Central Ave., Building C, Brea, CA 92821, USA,

                     ir atļauts laist Savienības tirgū 1. punktā minēto jauno pārtikas produktu, ja vien vēlāk, neatsaucoties uz datiem, kas aizsargāti saskaņā ar šīs regulas 2. pantu, vai vienojoties ar NuLiv Science, atļauju attiecībā uz jauno pārtikas produktu nesaņem kāds cits pieteikuma iesniedzējs.

               3.   Ierakstā, ko izdara 1. punktā minētajā Savienības sarakstā, iekļauj šīs regulas pielikumā noteiktos lietošanas nosacījumus un marķēšanas prasības.

            2. pants
            Pieteikuma dokumentācijā ietvertos datus, uz kuru pamata Iestāde ir novērtējusi 1. pantā minēto jauno pārtikas produktu, attiecībā uz kuriem pieteikuma iesniedzējs ir paziņojis īpašumtiesības un bez kuriem jauno pārtikas produktu nebūtu varēts atļaut, bez NuLiv Science piekrišanas neizmanto nākamā pieteikuma iesniedzēja labā piecus gadus no šīs regulas spēkā stāšanās dienas.

            3. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            4. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 2. decembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 327, 11.12.2015., 1. lpp.

            (2)  Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Eiropas Parlamenta un Padomes Direktīva 2002/46/EK (2002. gada 10. jūnijs) par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).

            (4)  EFSA Journal, 2020; 18(5):6099.

            (5)  Pasics Szakonyiné I, 2011 (nepublicēts pētījuma ziņojums). AstraGinTM
             28 dienu atkārtotas iekšķīgi ievadītas devas orālās toksicitātes pētījums ar žurkām. Pētījuma Nr. 413.407.3084. Toxi-Coop Zrt., Ungārija.

            (6)  Zin HM, 2016 (nepublicēts pētījuma ziņojums). AstraGinTM
             bakteriāls reverso mutāciju tests (Eimsa tests). Pētījuma kods: GLP/J165/2016/48). Environmental Technology Research Centre (ETRC) (Vides tehnoloģiju pētniecības centrs). Shah Alam, Selangor, Malaizija.

            (7)  Upadhyaya S and Wang R, 2017 (nepublicēts pētījuma ziņojums). Astragin® 90 dienu atkārtotās devas orālās toksicitātes pētījums ar Wistar šķirnes žurkām. 161101/NVS/PC. 2017. gada jūlijs, 319 lpp. Vedic Life Sciences Pvt, Ltd. Mumbaja, Indija.

            (8)  Vedic Lifesciences, 2019a (nepublicēts pētījuma ziņojums). Panax notoginseng patentētā ekstrakta CHO-K1 šūnu in vitro mikrokodolu tests. Pētījuma Nr. 190503/NL/PC. Mumbaja, Indija.

            (9)  Vedic Lifesciences, 2019a (nepublicēts pētījuma ziņojums). Astragalus membranaceus ekstrakta CHO-K1 šūnu in vitro mikrokodolu tests. Pētījuma Nr. 190502/NL/PC. Mumbaja, Indija.

            PIELIKUMS
            Īstenošanas regulas (ES) 2017/2470 pielikumu groza šādi:

                        1)

                        pielikuma 1. tabulā “Atļautie jaunie pārtikas produkti” iekļauj šādu ierakstu:

                                    Atļautais jaunais pārtikas produkts

                                    Jaunā pārtikas produkta lietošanas nosacījumi

                                    Īpašas papildu marķēšanas prasības

                                    Citas prasības

                                    Datu aizsardzība

                                    “
                                          Panax notoginseng un Astragalus membranaceus ekstrakts

                                       Konkrēta pārtikas kategorija

                                       Maksimāli pieļaujamā koncentrācija

                                    Jaunā pārtikas produkta nosaukums to saturošu pārtikas produktu marķējumā – “Panax notoginseng un Astragalus membranaceus ekstrakts”
                                    Uz tādu uztura bagātinātāju marķējuma, kas satur Panax notoginseng un Astragalus membranaceus ekstraktu, jābūt paziņojumam, ka šos uztura bagātinātājus nevajadzētu lietot personām, kas jaunākas par 18 gadiem, un grūtniecēm.

                                    Atļauts no 2020. gada 23. decembra. Šī iekļaušana ir pamatota ar patentētiem zinātniskiem pierādījumiem un zinātniskiem datiem, kas aizsargāti saskaņā ar Regulas (ES) 2015/2283 26. pantu.
                                    Pieteikuma iesniedzējs: NuLiv Science, 1050 W. Central Ave., Building C, Brea, CA 92821, USA.
                                    Datu aizsardzības laikposmā jauno pārtikas produktu laist Savienības tirgū ir atļauts tikai uzņēmumam NuLiv Science, ja vien vēlāk atļauju attiecībā uz jauno pārtikas produktu nesaņem cits pieteikuma iesniedzējs, neatsaucoties uz patentētajiem zinātniskajiem pierādījumiem vai zinātniskajiem datiem, kas aizsargāti saskaņā ar Regulas (ES) 2015/2283 26. pantu, vai vienojoties ar uzņēmumu NuLiv Science.
                                    Datu aizsardzības termiņa beigu datums: 2025. gada 23. decembris.”;

                                    Uztura bagātinātāji, kas atbilst definīcijai Direktīvā 2002/46/EK un paredzēti visiem pieaugušajiem, izņemot uztura bagātinātājus grūtniecēm

                                    35 mg dienā

                        2)

                        pielikuma 2. tabulā “Specifikācijas” iekļauj šādu ierakstu:

                                    Atļautais jaunais pārtikas produkts

                                    Specifikācijas

                                    “
                                          Panax notoginseng un Astragalus membranaceus ekstrakts

                                       Apraksts/definīcija

                                    Jaunais pārtikas produkts satur divus ekstraktus. Viens ir etanola ekstrakts no Astragalus membranaceus (Fisch.) Bunge saknēm. Otrs ir karsta ūdens ekstrakts no Panax notoginseng (Burkill) F.H. Chen saknēm, kas ir vēl koncentrēts, izmantojot absorbciju uz sveķiem un turpmāku eluēšanu ar 60 % etanolu. Ražošanas procesa beigās abus ekstraktus sajauc (45–47,5 % katra ekstrakta) ar maltodekstrīnu (5–10 %).

                                       Parametri/sastāvs

                                    Kopējais saponīnu saturs: 1,5–5 %
                                    Ginsenosīds Rb1: 0,1–0,5 %
                                    Astragalosīds I: 0,01–0,1 %
                                    Ogļhidrāti: ≥ 90 %
                                    Proteīni: ≤ 4,5 %
                                    Pelni: ≤ 1 %
                                    Mitrums: ≤ 5 %
                                    Tauki: ≤ 1,5 %

                                       Smagie metāli

                                    Arsēns: ≤ 0,3 mg/kg

                                       Mikrobioloģiskie kritēriji

                                    Kopējais mikroorganismu koloniju skaits: ≤ 5 000  KVV/g
                                    Kopējais rauga un pelējuma sēnīšu skaits: ≤ 500 KVV/g
                                    Enterobaktērijas: < 10 KVV/g

                                       Escherichia coli: 25 g paraugā nekonstatē
                                    Salmonellas: 375 g paraugā nekonstatē

                                       Staphylococcus aureus: 25 g paraugā nekonstatē
                                    KVV: kolonijas veidojošas vienības.”


title: Komisijas Īstenošanas regula (ES) 2020/1822 (2020. gada 2. decembris), ar ko uz Eiropas Parlamenta un Padomes Regulas (ES) 2015/2283 pamata kā jaunu pārtikas produktu atļauj laist tirgū hromu saturošu rauga (Yarrowia lipolytica) biomasu un groza Komisijas Īstenošanas regulu (ES) 2017/2470 (Dokuments attiecas uz EEZ)

text:
                  3.12.2020

                  LV

                  Eiropas Savienības Oficiālais Vēstnesis

                  L 406/39

         KOMISIJAS ĪSTENOŠANAS REGULA (ES) 2020/1822
         (2020. gada 2. decembris),
         ar ko uz Eiropas Parlamenta un Padomes Regulas (ES) 2015/2283 pamata kā jaunu pārtikas produktu atļauj laist tirgū hromu saturošu rauga (Yarrowia lipolytica) biomasu un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regula (ES) 2015/2283 paredz, ka Savienībā tirgū drīkst laist tikai atļautus un Savienības sarakstā iekļautus jaunus pārtikas produktus.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Komisijas Īstenošanas regula (ES) 2019/760 (3) uz Regulas (ES) 2015/2283 pamata atļāva kā jaunu pārtikas produktu laist tirgū Yarrowia lipolytica rauga biomasu izmantošanai uztura bagātinātājos, kas atbilst definīcijai Eiropas Parlamenta un Padomes Direktīvā 2002/46/EK (4), izņemot zīdaiņiem un maziem bērniem paredzētus uztura bagātinātājus.

                     (4)

                     2018. gada 22. augustā uzņēmums Skotan S.A. (“pieteikuma iesniedzējs”) Komisijai saskaņā ar Regulas (ES) 2015/2283 10. panta 1. punktu iesniedza pieteikumu, kurā lūdza atļaut kā jaunu pārtikas produktu Savienības tirgū laist ar hromu bagātinātu rauga Yarrowia lipolytica biomasu. Pieteikuma iesniedzējs lūdza atļaut ar hromu bagātinātu rauga Yarrowia lipolytica biomasu kā jaunu pārtikas produktu izmantot uztura bagātinātājos, izņemot uztura bagātinātājus zīdaiņiem un maziem bērniem. Pieteikuma iesniedzēja ierosinātais maksimālais lietošanas līmenis ir 2 grami dienā bērniem no 3 līdz 9 gadu vecumam un 4 grami dienā pusaudžiem un pieaugušajiem.

                     (5)

                     2019. gada 18. februārī Komisija saskaņā ar Regulas (ES) 2015/2283 10. panta 3. punktu konsultējās ar Eiropas Pārtikas nekaitīguma iestādi (“Iestāde”) un lūdza to sniegt zinātnisku atzinumu, kurā hromu saturoša rauga (Yarrowia lipolytica) biomasa būtu novērtēta kā jauns pārtikas produkts.

                     (6)

                     2020. gada 23. janvārī Iestāde pieņēma zinātnisko atzinumu par hromu saturošas Yarrowia lipolytica biomasas kā jauna pārtikas produkta nekaitīgumu saskaņā ar Regulu (ES) 2015/2283 (5). Minētais atzinums atbilst Regulas (ES) 2015/2283 11. panta prasībām.

                     (7)

                     Savā atzinumā Iestāde secināja, ka ierosinātajos lietošanas veidos un daudzumos hromu saturoša rauga (Yarrowia lipolytica) biomasa ir nekaitīga, ja to izmanto uztura bagātinātājos, kas paredzēti visām lietotāju grupām, kas vecākas par 3 gadiem.

                     (8)

                     Iestādes atzinums ir pietiekams pamats atzīt, ka ar ierosinātajiem lietošanas nosacījumiem hromu saturoša rauga (Yarrowia lipolytica) biomasa atbilst Regulas (ES) 2015/2283 12. panta 1. punktam.

                     (9)

                     Tāpēc Regula (ES) 2017/2470 būtu attiecīgi jāgroza.

                     (10)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   Hromu saturošu rauga (Yarrowia lipolytica) biomasu, kuras specifikācija sniegta šīs regulas pielikumā, iekļauj atļauto jauno pārtikas produktu Savienības sarakstā, kas izveidots ar Īstenošanas regulu (ES) 2017/2470.

               2.   Šā panta 1. punktā minētajā Savienības saraksta ierakstā iekļauj pielikumā noteiktos lietošanas nosacījumus un marķēšanas prasības.

            2. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 2. decembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 327, 11.12.2015., 1. lpp.

            (2)  Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Komisijas Īstenošanas regula (ES) 2019/760 (2019. gada 13. maijs), ar ko uz Eiropas Parlamenta un Padomes Regulas (ES) 2015/2283 pamata kā jaunu pārtikas produktu atļauj laist tirgū Yarrowia lipolytica rauga biomasu un groza Komisijas Īstenošanas regulu (ES) 2017/2470 (OV L 125, 14.5.2019., 13. lpp.).

            (4)  Eiropas Parlamenta un Padomes Direktīva 2002/46/EK (2002. gada 10. jūnijs) par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).

            (5)  EFSA Journal 2020; 18(3):6005.

            PIELIKUMS
            Īstenošanas regulas (ES) 2017/2470 pielikumu groza šādi:

                        1)

                        pielikuma 1. tabulā “Atļautie jaunie pārtikas produkti” iekļauj šādu ierakstu:

                                    Atļautais jaunais pārtikas produkts

                                    Jaunā pārtikas produkta lietošanas nosacījumi

                                    Īpašas papildu marķēšanas prasības

                                    Citas prasības

                                    “Hromu saturoša rauga (Yarrowia lipolytica) biomasa

                                       Konkrēta pārtikas kategorija

                                       Maksimālais līmenis

                                    Jaunā pārtikas produkta nosaukums to saturošu pārtikas produktu marķējumā – “hromu saturoša rauga (Yarrowia lipolytica) biomasa”
                                    Tādu uztura bagātinātāju marķējumā, kuri satur hromu saturošu rauga (Yarrowia lipolytica) biomasu, norāda, ka šos uztura bagātinātājus nevajadzētu lietot zīdaiņiem un maziem bērniem (bērniem līdz 3 gadu vecumam) / bērniem no 3 līdz 9 gadu vecumam (*1).

                                    Uztura bagātinātāji, kas atbilst definīcijai Direktīvā 2002/46/EK, izņemot uztura bagātinātājus zīdaiņiem un maziem bērniem

                                    2 g dienā bērniem no 3 līdz 9 gadu vecumam, t. i., 46 μg hroma dienā
                                    4 g dienā bērniem no 10 gadu vecuma, pusaudžiem un pieaugušajiem, t. i., 92 μg hroma dienā

                        2)

                        pielikuma 2. tabulā “Specifikācijas” iekļauj šādu ierakstu:

                                    Atļautais jaunais pārtikas produkts

                                    Specifikācijas

                                    “Hromu saturoša rauga (Yarrowia lipolytica) biomasa

                                       Apraksts/definīcija

                                    Jaunais pārtikas produkts ir kaltēta un karstumnonāvēta rauga Yarrowia lipolytica biomasa, kas satur hromu.
                                    Jauno pārtikas produktu iegūst fermentācijā, pievienojot hroma hlorīdu, un pēc tam seko vairākas attīrīšanas darbības un rauga nonāvēšana karstumā, lai jaunajā pārtikas produktā nebūtu dzīvotspējīgu Yarrowia lipolytica šūnu.

                                       Parametri/sastāvs

                                                Kopējais hroma saturs: 18–23 μg/g

                                                Hroms (VI): < 10 μg/kg (t. i., noteikšanas robeža)

                                                Olbaltumvielas: 40–50 g/100 g

                                                Pārtikas šķiedrvielas: 24–32 g/100 g

                                                Cukuri: < 2 g/100 g

                                                Tauki: 6–12 g/100 g

                                                Kopējais pelnu saturs: ≤ 15 %

                                                Ūdens: ≤ 5 %

                                                Sausna: ≥ 95 %

                                       Smagie metāli

                                                Svins: ≤ 3,0 mg/kg

                                                Kadmijs: ≤ 1,0 mg/kg

                                                Dzīvsudrabs: ≤ 0,1 mg/kg

                                       Mikrobioloģiskie kritēriji

                                                Kopējais aerobo mikroorganismu skaits: ≤ 5 × 103 KVV/g

                                                Kopējais rauga un pelējuma sēnīšu skaits: ≤ 102 KVV/g

                                                Dzīvotspējīgas Yarrowia lipolytica šūnas  (*2): < 10 KVV/g (t. i., noteikšanas robeža)

                                                Koliformas baktērijas: ≤ 10 KVV/g

                                                   Salmonella spp.: 25 g nav

                                                KVV: kolonijas veidojošas vienības.

               (*1)  Atkarībā no vecuma grupas, kurai šis uztura bagātinātājs ir paredzēts.”;

               (*2)  Piemēro visos posmos pēc karsēšanas, lai garantētu, ka nav palikusi neviena dzīvotspējīga Yarrowia lipolytica šūna, un pirmoreiz pārbauda uzreiz pēc karsēšanas. Jāveic pasākumi, kas jaunā pārtikas produkta iepakošanas un/vai uzglabāšanas laikā nepieļauj krustenisko kontamināciju ar dzīvotspējīgām Yarrowia lipolytica šūnām.”